**Suzuki Connect**

**Brugervilkår**

Disse Brugervilkår angår din adgang til og anvendelse af de tjenester, der stilles til rådighed via Suzuki Connect appen, herunder den software, som appen indeholder (tilsammen benævnt "**Appen**"), som drives af eller på vegne af Magyar Suzuki Corporation med hjemsted på adressen 2500 Esztergom, Schweidel JOZSEF utca 52, Ungarn ("**MSC**", "**vi**", "**os**", eller "**vores**"). I disse Brugervilkår henviser "**du/dig**" og "**din/dit**" til en enkeltperson, som anvender eller tilgår Appen.

Du kan kun tilgå de oplysninger, materiale, produkter og tjenester, som stilles til rådighed via Appen, hvis du er Bruger (som defineret i pkt. 4 i disse Brugervilkår). Læs venligst disse Brugervilkår nøje, før du anvender Appen. Din adgang til og anvendelse af Appen og de oplysninger, materiale, produkter og tjenester, der er tilgængelige via Appen, er underlagt disse Brugervilkår, og du anses for at have accepteret disse Brugervilkår.

Du må ikke tilgå eller anvende Appen, såfremt du ikke ønsker at være bundet af disse Brugervilkår. Visse elementer i Appen kan være underlagt yderligere vilkår og betingelser, som til enhver tid er specificeret. Din anvendelse af disse elementer i Appen vil være underlagt sådanne yderligere vilkår og betingelser, som er indarbejdet i disse Brugervilkår ved reference.

Disse Brugervilkår udgør kontrakten mellem dig og MSC og træder i kraft, så snart du registrerer dig som Bruger, hvorpå du vil blive anmodet om at indgå på disse Brugervilkår ved at afkrydse den relevante boks, som vises på det trin i processen.

# FORTOLKNING

Titlerne på afsnittene i disse Brugervilkår har udelukkende referencemæssige formål og påvirker ikke fortolkningen af de underliggende vilkår.

# ÆNDRINGER I DISSE BRUGERVILKÅR, I APPEN OG I SOFTWAREN TIL DE INDBYGGEDE ENHEDER

* 1. Vi kan indføre ændringer (herunder af sikkerhedsmæssige, juridiske eller regulatoriske årsager) i disse Brugervilkår.

Såfremt planlagte opdateringer får en betydelig påvirkning for dig, vil du blive informeret om disse ændringer pr. e-mail og/eller via Appen forud for ændringernes ikrafttrædelsesdato. Hvis du ikke accepterer ændringerne i disse Brugervilkår, skal du ophøre med din anvendelse af og adgang til Appen, og du vil blive pålagt at opsige dit abonnement hos os samt disse Brugervilkår før den dato, hvor ændringerne træder i kraft. Når ændringer træder i kraft efter forudgående meddelelse fra os, udgør din fortsatte anvendelse af Appen din accept af eventuelle nye eller ændrede Brugervilkår og/eller opdateringer.

* 1. I visse tilfælde kan det være nødvendigt, at du downloader en opdateret version af Appen for fortsat at kunne tilgå de oplysninger, materiale, produkter og tjenester, der stilles til rådighed via Appen. Du er indforstået med, at vi pr. distance kan levere nødvendige softwareopdateringer eller ændringer til Appen uden yderligere meddelelse eller godkendelse.
	2. Du vil muligvis modtage opdateringer til Appen, herunder sikkerhedsopdateringer, som er nødvendige for at opretholde Appens overholdelse af vores juridiske forpligtelser. Såfremt du ikke installerer sådanne opdateringer, overholder Appen muligvis ikke længere vores forpligtelser, og tjenesterne vil muligvis ikke fungere, eller de vil blive afbrudt. Vi er ikke ansvarlige for Appens manglende overholdelse, såfremt dette skyldes din undladelse af at installere relevante opdateringer.
	3. Ligeledes kan du muligvis modtage opdateringer af Appen, som ikke er strengt nødvendige for at opretholde overholdelse, eksempelvis opdateringer som forbedrer tjenester eller sikrer deres gensidige funktionalitet.
	4. Vi kan opdatere softwaren i dit køretøjs indbyggede enheder. Medmindre vi informerer dig om andet, er formålet med og andre detaljer for sådanne softwareopdateringer beskrevet i Bilag 1 nedenfor.

# TJENESTER

* 1. Typerne af de tjenester, vi tilbyder dig, såvel som deres funktioner (som kan ændres til enhver tid efter vores skøn), kan findes på vores hjemmeside eller på den hjemmeside, der tilhører den relevante Suzuki-forhandler i dit hjemland. Tjenesterne stilles gratis til rådighed for dig.
	2. Du anerkender og accepterer, at visse tjenester kun fungerer i områder, hvor vi har antaget en tredjepartsudbyder til tjenesterne, og kun såfremt tredjepartsudbyderens teknologi er kompatibel med Appen, dækningen, netværkskapaciteten og der er tilstrækkelig dækning, når og hvor du forsøger at tilgå tjenesterne. Tjenester, der anvender lokationsoplysninger, virker kun, såfremt GPS-satellitsignaler er uhindrede, tilgængelige i det pågældende område og kompatible med det Registrerede Køretøjs systemer og/eller Appen. Tredjepartsudbyders netværk og systemer er desuden underlagt teknologiske ændringer og udvikling. Der leveres ikke netværksforbindelse via Appen. Netværksforbindelse leveres af en tredjepartsudbyder.
	3. For at Appen kan fungere korrekt, vil du muligvis skulle acceptere eller give Appen tilladelse til at tilgå påkrævede funktioner på din smartphone, herunder:
		1. lokationsoplysninger, og
		2. tilladelse til push-meddelelser.

# REGISTRERING OG PASSWORDS

* 1. Er du under 18 år, skal du have en værges tilladelse til at tilgå eller anvende Appen.
	2. For at anvende Appen skal du være registreret som bruger ("**Bruger**"). For at oprette dig som Bruger skal du udfylde registreringsblanketten, som vises på Appen, med de påkrævede oplysninger, og du bliver anmodet om at oprette et login-ID og et password. Du anerkender og accepterer, at du er ansvarlig for fortroligholdelsen af dine login-oplysninger, og at du er ansvarlig for eventuelle skader eller tab, som vi eller en anden person eller enhed måtte lide, ved at en anden anvender dine login-oplysninger som resultat af din manglende opretholdelse af fortrolighed og sikkerhed omkring dine kontooplysninger.
	3. Brugeren, dvs. den primære Bruger af Appen ("**Primær Bruger**"), kan desuden ved at følge instrukserne i Appen invitere en sekundær bruger ("**Sekundær Bruger**") til at anvende kontoen, og den Sekundære Bruger vil blive anmodet om at oprette sin egen konto som beskrevet ovenfor. Den Primære Bruger har mulighed for at begrænse den Sekundære Brugers beføjelser inden for Appen. Under Brugervilkårenes formål anses en Sekundær Bruger som Bruger og er således underlagt bestemmelserne i disse Brugervilkår, som om denne var Bruger.

# OPSIGELSE

* 1. For at udnytte retten til opsigelse på grundlag af pkt. 2.1, 5.2 eller 18.1, eller hvis du i øvrigt ønsker at opsige dit abonnement, skal du meddele os din beslutning om opsigelse ved at følge vejledningen i Appen eller på din hjemmesidekonto.
	2. Når Brugeren ikke længere er ejer af det Suzuki-køretøj, der er registreret på Brugerens konto ("**Registreret Køretøj**") (dvs. ved salg eller tab mv. af køretøjet), skal Brugeren opsige sit abonnement på Appen ved at følge vejledningen i Appen eller på Brugerens hjemmesidekonto. Såfremt Brugeren undlader dette, er vi berettigede til straks at foretage tiltag til ophør af de tjenester, der leveres via Appen.

# FORTRYDELSESRET

* 1. **Fortrydelsesret**

Du er berettiget til at udtræde af kontrakten inden for 14 dage fra kontraktindgåelse (den dato, hvor du har registreret dig som Bruger) uden begrundelse ("**fortrydelsesperioden**"). Fortrydelsesperioden udløber efter 14 dage fra din indgåelse af kontrakten med os. For at udnytte fortrydelsesretten skal du elektronisk udfylde og indsende standard-fortrydelsesblanketten eller på anden vis give utvetydig meddelelse om fortrydelse til følgende e-mailadresse (info-suzukiconnect@suzuki.hu). Hvis du gør brug af en af disse to muligheder, vil du på et varigt medium (fx pr. e-mail) uden forsinkelse modtage vores kvittering for modtagelse af sådan fortrydelse enten direkte eller gennem den relevante Suzuki-forhandler. For klarheds skyld svarer vi ikke på spørgsmål eller henvendelser, der indgives via ovenstående e-mailadresse, som ikke angår din fortrydelsesret.

* 1. **Følger af fortrydelse**

Hvis kontrakten fortrydes, refunderer vi i henhold til pkt. 6.1 eventuelle modtagne beløb, herunder leveringsomkostninger (med undtagelse af supplerende omkostninger i forbindelse med valg af leveringsmetode ud over den billigste tilbudte standardlevering), uden ugrundet ophold og senest 14 dage fra den dato, hvor vi informeres om beslutningen om fortrydelse af kontrakten. Sådan refusion vil ske via samme betalingsmetode, som blev anvendt ved den oprindelige registrering, medmindre andet udtrykkeligt er blevet aftalt. Der vil under ingen omstændigheder blive tilskrevet gebyr for sådan refusion.

* 1. **Standard-fortrydelsesblanket**

(denne blanket udfyldes og returneres kun, hvis fortrydelsesretten gøres gældende)

* Til Magyar Suzuki Corporation, 2500 Esztergom, Schweidel JOZSEF utca 52, Ungarn:
* Jeg/Vi (\*) meddeler hermed, at jeg/vi (\*) fortryder min/vores (\*) kontrakt om levering af følgende tjeneste,
* Bestilt den (\*)/modtaget den (\*),
* Forbruger, navn(e),
* Forbruger, adresse(r) — Forbruger, underskrift(er) (kun såfremt denne blanket fremsendes i papirformat), — Dato

# AFGIVELSE AF OPLYSNINGER

Når du giver os oplysninger om dig selv, herunder når du opretter dig som Bruger, accepterer du, at:

1. afgive korrekte og opdaterede oplysninger om dig selv og straks opdatere disse oplysninger, når det er påkrævet, samt undlade at afgive oplysninger, der forsøger at udgive dig for en anden person,
2. være eneansvarlig for dine kontooplysninger og aktivitet (herunder aktivitet hos personer, som du har givet tilladelse til at anvende din konto, samt eventuel Sekundær Brugers anvendelse af egen konto),
3. underrette os om ethvert sikkerhedsbrud eller uautoriseret anvendelse af din konto.

Såfremt du afgiver oplysninger om dig selv, som er falske eller ukorrekte, eller vi har rimelig grund til at antage, at sådanne oplysninger er falske eller ukorrekte, forbeholder vi os retten til at suspendere eller opsige din registrering som Bruger, afslå at levere tjenester til dig på Appen, og/eller afvise enhver nutidig og fremtidig anvendelse af Appen eller dele deraf.

# PERSONOPLYSNINGER

Personoplysninger, som indtastes i Appen, anvendes i henhold til vores Privatlivspolitik.

# OPHAVSRET, VAREMÆRKER OG EJERSKAB

* 1. Alt indhold, der anvendes eller vises i Appen, herunder tekst, grafik, fotos, billeder, levende billeder, lyd, illustrationer samt alle andre links eller materiale indeholdt deri (tilsammen benævnt "**Indhold**") forbliver MSC's eller dennes licensgiveres (hvilket kan omfatte andre Brugere) ejendom. MSC eller dennes licensgivere ejer og beholder alle rettigheder i Appen og Indholdet.
	2. Alle varemærker, servicemærker og handelsnavne tilhørende MSC eller nogen af dennes tilknyttede selskaber, partnere, forhandlere eller licensgivere, det være sig registrerede som uregistrerede, der anvendes som en del af eller i forbindelse med Appen (herunder deres virksomhedsnavn og virksomhedslogo) (tilsammen benævnt "**Mærker**"), er varemærker eller registrerede varemærker, som tilhører MSC eller dennes tilknyttede selskaber, partnere, forhandlere eller licensgivere. Du må ikke anvende, kopiere, reproducere, genudgive, uploade, poste, transmittere, distribuere eller modificere noget Mærke (herunder noget Mærke som et "hotlink" på eller til en anden app) på nogen måde uden vores forudgående skriftlige samtykke.
	3. Vi giver dig en begrænset, personlig, genkaldelig, ikke-overdragelig, ikke-underlicenserbar og ikke-eksklusiv ret til at tilgå og anvende Appen og dennes Indhold i henhold til disse Brugervilkår. Appen og Indholdet gives i licens til dig, vi sælger den ikke til dig. Al software i Appen licenseres udelukkende i objektkodeformat. Du må ikke anvende Appen eller noget Indhold til andet end det tilsigtede formål. Medmindre andet måtte fremgå af disse Brugervilkår, accepterer du, at enhver anvendelse af Appen eller noget Indhold til andet end det tilsigtede formål sker for din egen risiko, og at MSC ikke er ansvarlig for resultatet af sådan uretmæssig anvendelse.
	4. Du må ikke modificere Appen eller noget af Indholdet eller kopiere, distribuere, transmittere, fremvise, udføre, reproducere, offentliggøre, licensere, skabe afledte værker fra, overføre, udleje, levere servicebureau- eller timeshare-tjenester eller sælge Appen eller noget Indhold, eller give andre mulighed derfor. Du må ligeledes ikke (i) fjerne eller ødelægge angivelser af ejendomsret tilhørende MSC eller nogen tredjepart, som måtte fremgå af en komponent i Appen eller Indholdet, eller (ii) foretage *reverse engineering*, demontere, dekompilere, adaptere, afkode eller på anden vis udlede, få adgang til, se eller på nogen måde anvende Appens kildekode, hverken helt eller delvist, eller give andre mulighed derfor.

# OPLYSNINGERS NØJAGTIGHED

Vi gør os rimelige bestræbelser på at sikre, at oplysningerne i Appen, herunder produktbeskrivelser og andet Indhold, er fuldstændige, korrekte og opdaterede. På trods af vores bestræbelser er dette muligvis ikke altid tilfældet. Bemærk at vi ikke er forpligtede til at opretholde eller opdatere sådanne oplysninger og ikke kan holdes ansvarlige, såfremt du henholder dig til oplysninger, som er stillet til rådighed via Appen, og som senere viser sig at være unøjagtige eller forældede.

# DIN ADFÆRD

* 1. Du accepterer at overholde al lovgivning, regler og forordninger, der angår din adgang til og anvendelse af Appen.
	2. Du accepterer, at du ikke vil:
		1. afgive flere Bruger-registreringer for den samme person,
		2. foretage handlinger, som påvirker Appens korrekte virke, udfordrer Appens sikkerhed eller på anden vis skader Appen eller andre væsentlige oplysninger, som er tilgængelige via Appen,
		3. forsøge at få uautoriseret adgang til nogen dele af eller funktioner i Appen, noget andet system eller netværk forbundet med Appen, nogen af vores eller vores tjenesteudbyderes servere eller nogen af de tjenester, der tilbydes i eller via Appen, herunder ved hacking, *password mining* eller andre uautoriserede tiltag,
		4. undersøge, scanne eller teste sårbarheden af Appen eller noget netværk, der er forbundet med Appen, eller omgå de sikkerhedsforanstaltninger, der er på Appen eller et netværk forbundet med Appen,
		5. anvende automatiske metoder til at indhente oplysninger eller Samtykke fra eller på anden vis tilgå Appen, herunder ved brug af tekniske værktøjer som en robot, spider eller scraper, uden vores forudgående tilladelse,
		6. høste eller på anden vis indhente og lagre oplysninger om andre Brugere af Appen, herunder e-mailadresser, eller
		7. påvirke eller afbryde driften af Appen eller nogen server eller noget netværk, som er forbundet med Appen, eller undlade at følge nogen krav, procedurer, politik eller regulering af en server eller et netværk, som er forbundet med Appen.

# DRIFT AF APPEN OG OPHØR AF DISSE BRUGERVILKÅR

* 1. MSC og de tilknyttede selskaber garanterer ikke, at de funktioner, der er indeholdt i Appen, er uafbrudte, eller at eventuelle mangler vil blive udbedret.
	2. Vi forbeholder os retten til efter eget skøn, til enhver tid og med eller uden forudgående meddelelse at:
		1. modificere, suspendere eller ophæve drift af din adgang til Appen, en del af Appen eller aftalen mellem dig og os i henhold til disse Brugervilkår som resultat af:
			1. din overtrædelse af disse Brugervilkår,
			2. krav i lovgivning, fra offentlig myndighed eller anden kompetent myndighed,
			3. uventede tekniske eller sikkerhedsmæssige problemer.
		2. afbryde den almindelige drift af Appen eller en eller flere del af Appen som nødvendigt for at udføre rutinemæssig eller ikke-rutinemæssig vedligeholdelse, udbedre fejl, foretage andre ændringer ved Appen, som kan indbefatte ophævelse af anden funktionalitet eller komponent i Appen, i henhold til det tilladte under gældende lovgivning og særligt underlagt Appens overholdelse af gældende lovgivning.
	3. Ved ophævelse af vores aftale med dig i henhold til disse Brugervilkår af en hvilken som helst årsag:
		1. ophører alle de rettigheder, som du har fået tildelt i henhold til disse Brugervilkår, med det samme,
		2. skal du straks ophøre med al aktivitet, som er autoriseret i henhold til disse Brugervilkår, herunder din anvendelse af Appen.
	4. Enhver del af disse Brugervilkår, som udtrykkeligt eller underforstået er gældende ved eller efter ophævelse af aftalen, vil fortsat være gældende efter ophør af vores aftale i henhold til disse Brugervilkår. Dette gælder for følgende punkter:

Pkt. 1 angående Fortolkning

Pkt. 4 angående Registrering og Passwords

Pkt. 8 angående Personoplysninger

Pkt. 9.1 og 9.2 angående Ophavsret og Ejerskab

Pkt. 10 angående Oplysningers Nøjagtighed

Pkt. 12 angående Drift af Appen og Ophør af disse Brugervilkår

Pkt. 13 angående Ansvar for Tab og Skader

Pkt. 15 angående Lovvalg og Værneting

Pkt. 16 angående Vilkårenes Uafhængighed

Pkt. 17 angående Opretholdelse af Rettigheder

Pkt. 18 angående Overdragelse af disse Brugervilkår

Pkt. 19 angående Tredjepartsrettigheder

Pkt. 23 angående Digital Kommunikation

Pkt. 24 angående Kontakt

# ANSVAR FOR TAB OG SKADER

* 1. Vores levering af Appen er underlagt en overholdelsesgaranti, hvilket betyder, at levering sker i overholdelse af disse Brugervilkår samt relevante bestemmelser i gældende lovgivning, så længe Appen leveres.
	2. Vi vil forsøge at medvirke til at sikre, at Appen er sikker og ikke indeholder virus eller andre skadelige egenskaber (vi kan eksempelvis indarbejde sikkerhedsfunktioner i Appen), men vi kan ikke garantere, at dette vil være tilfældet, eller at der ikke vil ske skade på din enhed eller andet digitalt indhold. Såfremt vi ikke får sikret føromtalte sikkerhed for Appen, og du lider tab og/eller skade på din enhed og/eller anden ejendom på grund af Appen, er vi ansvarlige. Vi er dog ikke ansvarlige for skader, som du kunne have undgået ved at efterleve vores råd om at anvende en opdatering, som du fik tilbudt gratis, eller for skader, som skyldtes din undladelse af korrekt at følge instruks om installation eller sørge for de minimumssystemkrav, som vi anbefaler.
	3. For klarheds skyld vil intet i disse Brugervilkår fritage os for ansvar for:
		1. dødsfald eller personskade som resultat af vores uagtsomhed,
		2. bedrageri eller bevidst fremsættelse af urigtige oplysninger,
		3. andet ansvar, der ikke kan udelukkes eller begrænses ved gældende lov.
	4. Appen er udelukkende til personligt brug. Såfremt Appen anvendes til kommercielle, erhvervsmæssige eller gensalgsmæssige formål, er vi ikke ansvarlige over for dig for tabt fortjeneste, erhvervsmæssigt tab, erhvervsmæssig afbrydelse eller tabt erhvervsmulighed, og din anvendelse af Appen vil under sådanne omstændigheder straks blive opsagt af os.
	5. De diagnostiske data, vi leverer om det Registrerede Køretøj som en del af Køretøjets Sundhedstjek, er begrænset til specifikke oplysninger, som indhentes pr. distance fra det Registrerede Køretøj. Formålet med sådanne diagnostiske data er at anvende dem sammen med (ikke i stedet for) udførelsen af de almindelige manuelle eftersyn af dit Registrerede Køretøj. Anvendelse af Appen og funktioner i Appen bør ikke være eneste grundlag for fastsættelse af det Registrerede Køretøjs tilstand, sikkerhed og/eller trafiksikkerhed. MSC er ikke ansvarlige for manglende tjenester, og vi yder ingen garanti angående Appens evne til at give meddelelse om eventuelle mangler eller problemer ved det Registrerede Køretøj. Bruger accepterer, at han/hun er eneansvarlig for udførelsen af regelmæssige eftersyn af det Registrerede Køretøj, når det er påkrævet og under alle omstændigheder mindst som anført i brugermanualen samt i henhold til gældende lovgivning.

# LINKS TIL TREDJEPARTERS HJEMMESIDER/TREDJEPARTSTJENESTER

* 1. Appen kan indeholde links til en eller flere tredjepartsejede hjemmesider og andet digitalt indhold ("**Linkede Websites**"). Linkede Websites er ikke under MSC's kontrol, og vi er ikke ansvarlige for indholdet af eventuelle Linkede Websites, herunder eventuelle links indeholdt i Linkede Websites eller eventuelle ændringer eller opdateringer til et Linket Website. Linkede Websites leveres udelukkende som en hjælp til dig, og et link til et website betyder ikke, at vi godkender det relevante website eller er er tilknyttet nogen af dets operatører. Vær opmærksom, når du tilgår et Linket Website, og læs omhyggeligt de brugervilkår og -betingelser samt de privatlivspolitikker, som hører til hvert Linket Website.
	2. Din anvendelse af Appen og Indholdet kan kræve eller være understøttet af anvendelse eller erhvervelse af software, hardware, oplysninger og /eller andet materiale, som ikke tilhører eller er udviklet eller fremstillet af MSC (tilsammen benævnt "**Tredjepartsmateriale**"). Tredjepartsmateriale kan være underlagt yderligere vilkår og betingelser fra deres respektive udbydere, og du (ikke MSC) er eneansvarlig for at indhente eventuelle rettigheder og licenser, der kræves for at bruge eventuelt Tredjepartsmateriale.

# LOVVALG OG VÆRNETING

* 1. Disse Brugervilkår er underlagt og fortolkes i overensstemmelse med lovgivningen i England og Wales. Såfremt du har bopæl i et andet land i Europa, EU eller EØS, vil det lands ufravigelige forbrugerbeskyttelseslovgivning stadig være gældende. Eventuelle tvister kan henvises til Englands domstole eller til de kompetente domstole, der hvor du har bopæl.
	2. Såfremt det er påkrævet af lovgivningen i det land, hvor Brugeren tilgår Appen, er vi villige til at deltage i tvistløsning ved et tvistbilæggelsesorgan for forbrugere. De ansvarlige tvistbilæggelsesorganer for forbrugere i de værneting, hvor sådanne er til rådighed, er anført i Bilag 2 herunder. Indbyggere i EU eller EØS bedes desuden bemærke, at tvister kan sendes til online-afgørelse via platformen Onlinetvistbilæggelse, som tilbydes af EU Kommissionen og kan findes her: <http://ec.europa.eu/consumers/odr>.]

# VILKÅRENES UAFHÆNGIGHED

Hvert punkt i disse Brugervilkår gælder uafhængigt. Såfremt det afgøres af en domstol eller en relevant myndighed, at et punkt eller en del af et punkt er retsstridigt eller ikke-retskraftigt, vil et sådant punkt i det nødvendige omfang blive anset for slettet. De øvrige punkter (og dele af punkter) vil fortsat have fuld effekt.

# OPRETHOLDELSE AF RETTIGHEDER

Eventuel forsinkelse i eller manglende håndhævelse af disse Brugervilkår udgør ikke fraskrivelse fra vores side, og vi forbeholder os retten til håndhævelse på et senere tidspunkt.

# OVERDRAGELSE AF DISSE BRUGERVILKÅR

* 1. Vi kan overdrage vores rettigheder og forpligtelser under disse Brugervilkår til en anden organisation. Du vil i så fald blive informeret derom, før det sker (herunder via besked i Appen). Ønsker du ikke at acceptere overdragelsen, kan du til enhver tid opsige dit abonnement på Appen og disse Brugervilkår ved at give os meddelelse derom som anført i pkt. 5.1.
	2. Du må ikke overdrage dine rettigheder og forpligtelser under disse Brugervilkår til en anden person eller organisation. Dette gælder ikke for pengemæssige krav, du måtte have mod os, og det gælder ikke for andre krav, hvor vi ikke har en beskyttelsesværdig interesse i at udelukke overdragelse af rettigheder og forpligtelser, eller hvis din legitime interesse i overdrageligheden af rettigheder og forpligtelser vejer tungere end vores beskyttelsesværdige interesse i udelukkelsen.

# TREDJEPARTSRETTIGHEDER

* 1. Ingen personer ud over dig og os kan håndhæve disse Brugervilkår.
1. **ÆNDRINGER/TILBAGETRÆKNING AF TJENESTER**

Vi forbeholder os retten til at indføre ændringer i vores tjenester eller tilbagetrække adgang til tjenesterne eller dele deraf uden varsel som tilladt i henhold til gældende lovgivning, og særligt i henhold til Appens overholdelse af gældende lovgivning. Det er dit ansvar at sikre dig, at dette ikke er blevet opdateret siden din seneste brug af Appen.

1. **GENERELT**
	1. De retsmidler, der gives i henhold til disse Brugervilkår, er kumulative og udelukker ikke nogen retsmidler givet i henhold til lovgivningen.
	2. Det dokument, som gengiver disse Brugervilkår, er lagret på et varigt medium i form af et billede under sikkerhedsforhold, som almindeligvis anses for pålidelige. Du kan til enhver tid lave en elektronisk backup eller et papirprint af disse Brugervilkår, og vi tilråder at du gør det. I denne henseende anses disse Brugervilkår som bevis for eksistensen af en aftale mellem dig og os. Du anerkender, at den bevismæssige værdi af dette dokument ikke kan udfordres, blot fordi dokumentet er i elektronisk form.

# MEDDELELSE OG FJERNELSE

* 1. Hvis du mener, at noget Indhold er ærekrænkende, uanstændigt, krænker intellektuel ejendomsret eller på anden vis er ulovligt, kan du give os meddelelse derom gennem den relevante Suzuki-forhandler i dit land ("**Meddelelsesproceduren**").
	2. Ved indgivelse af en sådan besked bedes du give os flest mulige oplysninger, herunder identifikation af eventuelle rettigheder, som du mener, er blevet krænket, identifikation af krænkende materiale på Appen, således at vi kan finde det, angivelse af grundene til, at du mener, at materialet er ærekrænkende, uanstændigt, en krænkelse af intellektuel ejendomsret eller på anden vis ulovligt, og du bedes anføre dine kontaktoplysninger.
	3. Vi vil svare dig, så hurtigt det kan lade sig gøre, og Meddelelsesproceduren kan medføre, at vi fjerner eller lukker for adgang til det materiale, der har givet anledning til klagen.

# DIGITAL KOMMUNIKATION

* 1. Du accepterer, at MSC kan sende kommunikation om din konto, om Appen eller disse Brugervilkår til dig digitalt, pr. telefon, pr. SMS eller e-mail, ved meddelelse i Appen, eller på anden vis skriftligt. Standardtakster for mobiltelefoni eller data kan være gældende, og du er ansvarlig for eventuelle gebyrer. Du accepterer, at alle aftaler, meddelelser, videregivelser og anden kommunikation, som vi sender til dig digitalt, overholder ethvert lovmæssigt krav om, at sådan kommunikation i henhold til lovgivningen i videst muligt omfang skal være skriftlig. Du accepterer, at vi kan sende dig beskeder med henblik på at varsle dig om ændringer eller tilføjelser til Appen, eller til formål som vi anser for passende samt som tilladt i henhold til lovgivningen. Al digital kommunikation anses som modtaget af dig inden for 24 timer fra det tidspunkt, hvor vi sender det til dig. Kommunikation sendt til dig pr. post anses for modtaget af dig tre dage efter vores afsendelse.

# KONTAKT

* 1. Hvis du har spørgsmål til disse Brugervilkår, bedes du kontakte den relevante Suzuki-forhandler i dit eget land. Dit lands Suzuki-forhandlere kan findes her: (<https://www.globalsuzuki.com/globallinks/>)
	2. Disse Brugervilkår er senest opdateret den 01/03/2024*.*

Bilag 1

Afsnit (a) ~ (e) i skemaet nedenfor viser detaljerne for følgende punkter vedrørende softwareopdateringer i dit køretøj:

1. Formålene med opdateringerne;
2. Eventuelle ændringer implementeret ved opdateringerne af køretøjsfunktioner;
3. Den forventede tid til at fuldføre udførelse af opdateringerne;
4. Eventuelle køretøjsfunktioner, som muligvis ikke er tilgængelige under udførelsen af opdateringerne; og
5. Eventuelle instruktioner, som kan hjælpe køretøjsbrugeren med at udføre opdateringerne sikkert.

|  |  |
| --- | --- |
| (a) | (i) For at starte din brug af Appen(ii) For at afslutte eller suspendere din brug af Appen(iii) For at indsamle dine køretøjsoplysninger(iv) For at opdatere indstillingerne for indbyggede enheder i dit køretøj som angivet i punkterne (i) ~ (iii) ovenfor efter udskiftning af sådanne enheder i en servicebutik |
| (b) | (Hvert underafsnit af punkterne (i) ~ (iv) i afsnit (a) ovenfor svarer til punktet med samme nummer i dette afsnit (b).)(i) Aktivere tilslutningsfunktioner for de indbyggede enheder i dit køretøj(ii) Deaktivere tilslutningsfunktioner for de indbyggede enheder i dit køretøj(iii) Opdatere indstillingerne for indsamling af køretøjsinformation for dit køretøjs indbyggede enheder(iv) Det samme som angivet i afsnit (a) ovenfor |
| (c) | Den tid, der kræves for at downloade og opdatere softwaren afhænger af modtagelse, netværkskapacitet og status for indbyggede enheder. Derfor kan den tid, der kræves for at udføre opdateringerne, variere fra nogle få minutter til flere timer. |
| (d) | Du kan bruge de øvrige køretøjsfunktioner på de indbyggede enheder sikkert under udførelsen af opdateringerne. |
| (e) | Det samme som angivet i afsnit (d) ovenfor |

Bilag 2

Tjekkiet

Den tjekkiske handelskontrolmyndighed, beliggende Štěpánská 567/15, 120 00 Prag 2, [www.coi.cz](http://www.coi.cz).

Estland

Estlands forbrugerråd
E-mail: avaldus@komisjon.ee
Adresse: Endla 10A, 10122 Tallinn
Hjemmeside: <https://ttja.ee/en/consumer-disputes-committee>

Finland

Finlands forbrugerråd

Hämeentie 3

Postboks 306

00531 HELSINKI

Tlf.: +358 29 566 5200

Litauen

Statens forbrugerbeskyttelsesmyndighed

Vilniaus g. 25, 01402 Vilnius, Litauen

Hjemmeside: [www.vvtat.lt](http://www.vvtat.lt).

Luxembourg

Service national du Médiateur de la consummation

Adresse: Ancien Hôtel de la Monnaie, 6 rue du Palais de Justice, L-1841 Luxembourg.

Tlf.: +352 46 13 11

Fax: +352 46 36 03

E-mail: info@mediateurconsommation.lu

Sverige

Allmänna Reklamationsnämnden (ARN)

Hjemmeside: <https://www.arn.se/>.